oorname van besigheid en personeel | Health24
oorname van besigheid en personeel
Ek wil net weet, My werkgewer verkoop sy praktyk aan ''n ander tandarts. die personeel word oorgeneem volgens hulle ooreenkoms. 2 dae voor die oorname ontvang ons ''n brief wat se ons is slegs tydelik vir eenmaand indiens. Wat se die arbeids wet? mag ons aandring op langer kennis of ''n uitebetaling?
Re: Oorname van besigheid en personeel
As die praktyk van een tandarts aan 'n ander tandarts verkoop word as "going concern", dit wil sê die praktyk gaan voort soos gewoonlik, maar bloot met 'n ander eienaar, moet alle werkneners van die een werkgewer (verkoper) oorgaan na die diens van die ander werkgewer (koper) op dieselfde, of soortgelyke terme en voorwaardes van diens.
Die nuwe eienaar kan dus nie die werknemers eensydiglik inlig dat hulle na die oorname slegs tydelik vir 'n een maand tydperk in diens bly nie, mits daardie werknemers reeds permanente werknemers van die vorige eienaar was.
As die diens na 'n maand beëindig word bloot as gevolg van hierdie kennisgewing, sal dit onbillike ontslag wees en die werknemers sal 'n eis vir kompensasie hê.
Die nuwe werkgewer is wel geregtig om die werknemers af te betaal ("retrench:), maar moet dan 'n behoorlike proses volg in terme van die Wet op Arbeidsverhoudinge en wetlikvereiste skeidingspakkette betaal.